কেরল হাইকোর্টের পক্ষ থেকে বিয়েতে প্লাস্টিক বোতলের ব্যবহারে আনা হল নিষেধাজ্ঞা

ওয়েব ডেস্ক: যেকোন অনুষ্ঠান বাড়িতে ব্যবহার করা হয় প্লাস্টিকের বোতল। এমনকি সরকারি বিভিন্ন অনুষ্ঠানেও ব্যবহার করা হয় প্লাস্টিক জলের বোতল। তবে এবার সেই প্লাস্টিক বোতল ব্যবহারে কেরল হাইকোর্টের পক্ষ থেকে আনা হল নিষেধাজ্ঞা। জানানও হয়েছে কেরলে সমস্ত অনুষ্ঠানে বন্ধ করতে হবে প্লাস্টিক জলের বোতল।

তবে কেন এমন সিদ্ধান্ত?

আরও পড়ুন: বাংলার মরশুমি মাশরুমে থাকা এফ টুয়েলেভেই ডিলিট হবে ক্যান্সার

পরিবেশবিদদের অভিযোগ, প্লাস্টিকের ব্যবহার দিন দিন মাত্রাতিরক্ততাভাবে বাড়ছে। বারবার রাজ্যের তরফ থেকে প্লাস্টিক কম ব্যবহারের কথা বলা হলেও সেই কথা শোনে কজন। তাই এবার পরিবেশের কথা মাথায় রেখে কেরল হাইকোর্ট পরিষ্কার জানিয়ে দিল, খুব প্রয়োজন ছাড়া রাজ্যে প্লাস্টিক ব্যবহার করা চলবে না।

হাইকোর্ট জানিয়ে দিয়েছে বিশেষত বিয়ের অনুষ্ঠানে বেশি পরিমাণের প্লাস্টিক বোতল ব্যবহার করা হয়। যা দিনেদিনে দূষণের মাত্রা বাড়িয়ে তুলছে। কঠিন বর্জ্য ব্যবস্থাপনা বিধি, ২০১৬ সম্পর্কিত বিষয়গুলির উপর একটি স্বতঃপ্রণোদিত মামলার শুনানি চলাকালীন এমন নির্দেশ দিয়েছে হাইকোর্ট।

বিচারপতি জানান, ‘ পুনরায় ব্যবহার করা যায় না এমন প্লাস্টিক পাকাপাকিভাবে রাজ্য থেকে সরাতে কঠোর ব্যবস্থা নেওয়া প্রয়োজন।’

দেখুন অন্য খবর